कॉलेज कैंटीन में दिखेगी पांच हजार साल पुरानी सभ्यता
गणेश्वर,सोहनपुरा, सलेदीपुरा खेतड़ी के प्राचीन इतिहास से जुड़ी पांच हजार साल पुरानी उत्खनन सामग्री को अब लोग देख सकेंगे। इतिहासकार राजकीय पीजी कॉलेज के कैंटीन हॉल को आर्ट एवं पुरातात्विक गैलेरी का रूप देने में जुटे हैं। आर्ट एवं पुरासंपदा गैलेरी को कॉलेज के इतिहास विभाग के सहयोग से तैयार किया जा रहा है। राज्य पुरातात्विक विभाग से भी गैलेरी का रजिस्ट्रेशन कराया जाएगा। इसमें प्रदर्शित होने वाली पुरासंपदा, आभूषण, औजार बर्तन वास्तविक होंगे।
गैलेरी में गणेश्वर, सलेदीपुरा, हरीपुरा, सुनारी, बेवा में उत्खनन के दौरान मिले पांच हजार साल पुरानी हड़प्पा मोहन जोदड़ा सभ्यता के समकालीन ताम्रयुगीन सभ्यता के औजार, आभूषण, हथियार एवं बर्तनों को रखा जाएगा। इतिहास विभाग के प्रोफेसर डॉ. एमएल मीणा के नेतृत्व में कॉलेज कैंटीन को आर्ट एवं पुरातात्विक गैलेरी का रूप दिया जा रहा है। नीमकाथाना के प्राचीन पुरातात्विक स्थलों से बड़ी संख्या में पुरा सामग्री मिली थी। इनमें कुछ को सीकर एवं जयपुर संग्रहालय में रखा गया है। अधिकांश सामग्री राज्य पुरातात्विक विभाग में बोरों में बंद पड़ी है। अब कॉलेज में गैलेरी को रजिस्ट्रेशन कराने के साथ पुरासामग्री को रखने की मांग करेंगे।
शोधार्थियों एवं इतिहासकारों को होगा फायदा
आर्टएवं पुरातात्विक गैलेरी में पहली बार गणेश्वर प्राचीन सभ्यता के उत्खनन में मिली सामग्री प्रदर्शन के लिए रखी जाएगी। इससे पहले उत्खनन में मिली सामग्री को प्रदर्शन के लिए कहीं नहीं लगाया गया था। जयपुर सीकर संग्रहालय में गणेश्वर सभ्यता के कुछ औजार आभूषणों को प्रदर्शित किया गया। अब गैलेरी बनने के बाद देशी विदेशी पर्यटकों के साथ शोधार्थियों को भी फायदा होगा। इतिहास विभाग के प्रो. मीणा ने बताया कि गैलेरी में बिना शुल्क के प्रवेश दिया जाएगा।
कुछइस तरह होगी आर्ट एवं पुरातात्विक गैलेरी
गणेश्वरउत्खनन में मिली ताम्रनिर्मित बाणाग्र, भालाग्र, चूड़ियां, मछली पकड़ने का कांटा, 58 कुल्हाड़ी एवं गहने मिले थे। इनमें से कुछ सामग्री को गैलेरी में प्रदर्शन के लिए रखा जाएगा। जयपुर सीकर संग्रहालय में भी इनका प्रदर्शन किया गया है। मौर्य कालीन ईंट, पुरापाषाणकालीन एवं लघुपार्षण कालीन बर्तन उपकरणों को भी गैलेरी में सजाया गया है। गैलेरी में टीबा बसई (खेतड़ी), सलेदीपुरा (खंडेला), शोभ सांगरवा (पीपराली), हरीपुरा (पाटन), रसोड़ा (झुंझुनूं) में उत्खनन से मिली सामग्री लगाई गई है।
तत्कालीन राज्य पुरातात्विक विभाग के डायरेक्टर डॉ. आरसी अग्रवाल के नेतृत्व में प्रो. विजय कुमार, प्रो. हरफूलसिंह ढाका एवं एचसी मिश्रा ने गणेश्वर की ताम्रयुगीन सभ्यता को खोजा। 1979-80 से लेकर 1987-88 तक लगातार इतिहास विभाग एवं पुरातात्विक विभाग की टीम ने गणेश्वर में उत्खनन किया। बनारस हिंदू विश्वविद्यालय के प्रो. आरएम सिंह एवं राज्य पुरातात्विक विभाग द्वारा गणेश्वर में 20012-13 में दो साल तक फिर से उत्खनन हुआ।
सालों तक चले प्रयास, अब कॉलेज कैंटीन में मिली जगह
इतिहासविभाग के प्रोफेसर डॉ. एमएल मीणा ने बताया कि गणेश्वर नीमकाथाना के आसपास के पुरास्थलों के उत्खनन में बड़ी मात्रा में ताम्रनिर्मित सामग्री मिली। यहां आने वाले शोधार्थियों, देशी-विदेशी पर्यटकों को देखने के लिए कुछ भी नहीं रहा। वर्ष 2006 में इतिहास विभाग के राष्ट्रीय सेमिनार में नीमकाथाना में संग्रालय खोलने गणेश्वर सहित पुरास्थलों के उत्खनन में मिली सामग्री को प्रदर्शित करने की मांग उठी। राज्य पुरातात्विक विभाग ने 2007 में गणेश्वर उत्खनन स्थल को संरक्षित घोषित कर दिया। इसके बाद कोई प्रयास नहीं हुए। डॉ. मीणा ने स्थानीय छात्रों के साथ मिलकर प्रयास शुरू किया। कॉलेज प्रशासन का सहयोग मिला तो बंद कैंटीन के भवन को आर्ट एवं पुरातात्विक गैलेरी का रूप देने का निर्णय हुआ। बीते एक साल से प्रयास चले तो अब गैलेरी का स्वरूप नजर आने लगा है। यूपी, दिल्ली, हरियाणा एमपी से शोधार्थी एवं देशी-विदेशी पर्यटक भी गणेश्वर पुरास्थल देखने आते हैं। गैलेरी को विधिवत रूप से शुरू होने में अभी एक साल लगेगा।
bho_Deva hin_Deva awa_Deva hin_Deva hin_Deva bho_Deva hin_Deva awa_Deva hin_Deva hin_Deva